[image: image1.png]


Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
ELŐTERJESZTÉS
a Játékvár Óvoda és Bölcsőde  - Szervezeti és Működési Szabályzatának módosítására
Martfű Város Önkormányzata Képviselő-testületének 

2017. május 25-ei ülésére

Előkészítette: Gonda Istvánné intézményvezető 
Véleményező: Oktatási, Művelődési, Sport, Civil és Egyházi Kapcsolatok Bizottsága
Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület!
2011.évi CXC. törvény a nemzeti köznevelésről és a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet meghatározza a köznevelési intézmények Szervezeti és Működési Szabályzatának tartalmi elemeit. 
Az intézmény óvodai, bölcsődei Házirendjének változása indokolja az intézmény SZMSZ-ének felülvizsgálatát, módosítását a következők szerint:

A Játékvár Óvoda és Bölcsőde Szervezeti és Működési Szabályzatának módosítása:

Az SZMSZ felülvizsgálata a Házirend módosítása kapcsán vált szükségessé. 
A jogszabályok részletesen meghatározzák az SZMSZ kötelező elemeit, az intézmény sajátosságainak megfelelően a kötelező tartalom kiegészült a szülők tájékoztatási és benntartózkodási rendjének meghatározásával, ezzel koherens egységet alkotnak a Házirenddel. A módosítások a fenntartóra nem rónak többletköltséget.
Az SZMSZ a módosításokkal együtt, egységes szerkezetbe foglalva kerül előterjesztésre.

A módosított Szervezeti és Működési Szabályzat 2017. június 01-től lép hatályba.
Kérem az előterjesztés megvitatását és a határozati javaslat elfogadását.

Martfű, 2017. május 15.

Kérem a Képviselő-testületet, hogy a Játékvár Óvoda és Bölcsőde egységes szerkezetbe foglalt SZMSZ-ét fogadja el.

Dr. Papp Antal 

polgármester

Készítette: Gonda Istvánné

intézményvezető

Látta: Szász Éva

jegyző

Határozati javaslat:

Martfű Város Önkormányzatának Képviselő-testülete

……../2017.(V.25.) Ö. határozata

a Játékvár Óvoda és Bölcsőde Szervezeti és Működési Szabályzatának módosításáról
Martfű Város Önkormányzatának Képviselő-testülete megtárgyalta a Játékvár Óvoda és Bölcsőde Szervezeti és Működési Szabályzatának módosítására vonatkozó előterjesztést, melyet a határozat melléklete szerint jóváhagyólag elfogad.

Erről értesülnek:

1. Jász-Nagykun-Szolnok Megyei Kormányhivatal Szolnok

2. Valamennyi Képviselő helyben

3. Játékvár Óvoda és Bölcsőde vezetője Helyben
